En tresau lòc, çò que mens se compren ei qu‟es òmes qu‟estúdien era istòria non volguen veir, exprèssaments, que non se pòt atribuir a ua soleta persona era mentada manòbra, qu‟arrés auie previst jamès, e qu‟era (madeish qu‟eth repè en Fili) de hèt non siguec concebuda en sòn ensems per arrés, senon realizada pas a pas, un dempús der aute, menuta a menuta, desvolopada ath long d‟ua incalculabla seria des mès diuèrses circonstàncies; e solet quan se realizèc ena sua integritat se convertic en un hèt preterit.